b'\n_START_ARTICLE_\nTermodinamski sistem\n_START_PARAGRAPH_\nTermodin\xc3\xa1mski sist\xc3\xa9m se termodinamiki imenuje telo ali skupino teles, ki se jih obravnava. Vse ostalo je okolica. Termodinamske sisteme se opisujejo makroskopsko in se pri tem ne ozira na njihovo atomsko zgradbo. Mno\xc5\xbeica zna\xc4\x8dilnosti sistema, potrebnih za termodinamski opis, sestavlja stanje sistema. Ravnovesna termodinamika se ukvarja z ravnovesnimi stanji, to je takimi stanji, pri katerih se s \xc4\x8dasom ni\xc4\x8d ne spreminja ne v sistemu, ne v okolici. Ravnovesno stanje sistema je povsem dolo\xc4\x8deno z majhnim \xc5\xa1tevilom podatkov, s tako imenovanimi termodinamskimi spremenljivkami. Za opis sistema se potrebuje vsaj dve termodinamski spremenljivki, eno intenzivno in eno ekstenzivno.'